title: Директива 2011/27/ЕС на Комисията от 4 март 2011 година за изменение на Директива 91/414/ЕИО на Съвета с оглед включването на оризалин като активно вещество и за изменение на Решение 2008/934/ЕО  Текст от значение за ЕИП

text:
               5.3.2011

               BG

               Официален вестник на Европейския съюз

               L 60/12

         ДИРЕКТИВА 2011/27/ЕС НА КОМИСИЯТА
   от 4 март 2011 година
   за изменение на Директива 91/414/ЕИО на Съвета с оглед включването на оризалин като активно вещество и за изменение на Решение 2008/934/ЕО
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               С регламенти (ЕО) № 451/2000 (2) и (ЕО) № 1490/2002 (3) на Комисията се определят подробните правила за изпълнението на третия етап от работната програма, посочена в член 8, параграф 2 от Директива 91/414/ЕИО, и се установява списък с активни вещества, които да бъдат оценени с оглед на възможното им включване в приложение I към Директива 91/414/ЕИО. Посоченият списък включваше оризалин.

               (2)

               В съответствие с член 11д от Регламент (ЕО) № 1490/2002 нотификаторът оттегли подкрепата си за включването на това активно вещество в приложение I към Директива 91/414/ЕИО в срок от два месеца от получаване на проектодоклада за оценка. В резултат на това беше прието Решение 2008/934/ЕО на Комисията от 5 декември 2008 г. относно невключването на някои активни вещества в приложение I към Директива 91/414/ЕИО на Съвета и отнемането на разрешенията за продукти за растителна защита, съдържащи тези вещества (4), отнасящо се до невключването на оризалин.

               (3)

               В съответствие с член 6, параграф 2 от Директива 91/414/ЕИО лицето, първоначално предоставило информация (наричано по-долу „заявителят“). подаде ново заявление, с което отправя искане да бъде приложена ускорената процедура, предвидена в членове 14—19 от Регламент (ЕО) № 33/2008 на Комисията от 17 януари 2008 г. за определяне на подробни правила за прилагането на Директива 91/414/ЕИО на Съвета във връзка с редовна и ускорена процедура за оценката на активни вещества, които са били част от работната програма, посочена в член 8, параграф 2 от същата директива, но не са били включени в приложение I (5) към нея.

               (4)

               Заявлението бе подадено до Франция, която беше определена за докладваща държава-членка по силата на Регламент (ЕО) № 1490/2002. Установеният срок за ускорената процедура беше спазен. Спецификацията на активното вещество и подкрепените видове употреба са идентични с онези, които са били предмет на Решение 2008/934/ЕО. Посоченото заявление отговаря и на останалите съществени и процедурни изисквания на член 15 от Регламент (ЕО) № 33/2008.

               (5)

               Франция подложи на оценка подадените от заявителя допълнителни данни и подготви допълнителен доклад. На 17 август 2009 г. тя предостави този доклад на Европейския орган за безопасност на храните (наричан по-долу „органът“) и на Комисията. Органът сведе допълнителния доклад до знанието на другите държави-членки и на заявителя за предоставяне на становища и препрати получените становища на Комисията. В съответствие с член 20, параграф 1 от Регламент (ЕО) № 33/2008 и по искане на Комисията на 6 август 2010 г. органът представи на Комисията заключението си относно оризалин (6). Проектодокладът за оценка, допълнителният доклад и заключението на органа бяха разгледани от държавите-членки и от Комисията в рамките на Постоянния комитет по хранителната верига и здравето на животните и бяха окончателно приети на 28 януари 2011 г. под формата на доклад на Комисията за преглед на оризалин.

               (6)

               От направените различни проучвания е видно, че може да се очаква продуктите за растителна защита, съдържащи оризалин, да отговарят по принцип на изискванията, определени в член 5, параграф 1, букви а) и б) от Директива 91/414/ЕИО, по-специално по отношение на видовете употреба, разгледани и подробно изложени в доклада за преглед на Комисията. Поради това е целесъобразно оризалин да бъде включен в приложение I, за да се гарантира, че във всички държави-членки разрешенията за продукти за растителна защита, съдържащи това активно вещество, могат да се издават в съответствие с разпоредбите на посочената директива.

               (7)

               Без да се засяга това заключение, е целесъобразно да бъде получена допълнителна информация по някои конкретни въпроси. В член 6, параграф 1 от Директива 91/414/ЕИО се предвижда, че включването на дадено вещество в приложение I може да бъде обвързано с определени условия. Поради това е целесъобразно спецификацията на произведения за търговски цели технически материал да бъде потвърдена с подходящи аналитични данни, включително информация относно значимостта на примеси, които поради съображения за поверителност са посочени като примеси 2, 6, 7, 9, 10, 11, 12. Целесъобразността на използваното за документацията за токсичност опитно вещество следва да бъде потвърдена с оглед на спецификацията на техническия материал и следва да се изиска информация в потвърждение на оценката на риска за водни организми. Ако веществото оризалин бъде класифицирано по силата на Регламент (ЕО) № 1272/2008 на Европейския парламент и на Съвета (7) с обозначение „предполага се, че причинява рак“, съответните държави-членки изискват подаването на допълнителна информация в потвърждение на значимостта на метаболитите OR13 (8) и OR15 (9) и съответната оценка на риска за подземните води.

               (8)

               Следва да се предостави разумен срок, преди дадено активно вещество да бъде включено в приложение I, за да се позволи на държавите-членки и на заинтересованите страни да се подготвят за произтичащите от това включване нови изисквания.

               (9)

               Без да се засягат задълженията, определени с Директива 91/414/ЕИО като следствие от включването на активно вещество в приложение I, на държавите-членки следва да се предостави период от шест месеца след включването, през който да разгледат съществуващите разрешения за продукти за растителна защита, съдържащи оризалин, за да се гарантира, че са изпълнени изискванията, определени с Директива 91/414/ЕИО, по-специално в член 13 от нея, и съответните условия, посочени в приложение I. Държавите-членки следва да изменят, заменят или отнемат, по целесъобразност, съществуващите разрешения в съответствие с разпоредбите на Директива 91/414/ЕИО. Чрез дерогация от горепосочения срок следва се предвиди по-дълъг срок за представянето и оценката на пълната документация по приложение III за всеки предвиден вид употреба на всеки продукт за растителна защита в съответствие с единните принципи, установени в Директива 91/414/ЕИО.

               (10)

               Натрупаният опит от предишни включвания в приложение I към Директива 91/414/ЕИО на активни вещества, които са били обект на оценка в рамките на Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (10), показа, че е възможно да възникнат трудности при тълкуването на задълженията на притежателите на съществуващи разрешения във връзка с достъпа до данни. Поради това, за да се избегнат допълнителни затруднения, е необходимо да се доуточнят задълженията на държавите-членки, особено задължението да се проверява дали притежателят на разрешение може да докаже достъп до досие, което отговаря на изискванията на приложение II към посочената директива. Това уточнение обаче не налага нови задължения на държавите-членки или на притежателите на разрешения в сравнение с приетите досега директиви за изменение на приложение I.

               (11)

               Поради това е целесъобразно Директива 91/414/ЕИО да бъде съответно изменена.

               (12)

               Решение 2008/934/ЕО предвижда невключването на оризалин и отнемането на разрешенията за продукти за растителна защита, които съдържат посоченото вещество, до 31 декември 2011 г. Необходимо е да бъде заличен редът относно оризалин в приложението към посоченото решение.

               (13)

               Поради това е целесъобразно Решение 2008/934/ЕО да бъде съответно изменено.

               (14)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Редът относно оризалин в приложението към Решение 2008/934/ЕО се заличава.
   Член 3
   Държавите-членки приемат и публикуват не по-късно от 30 ноември 2011 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби, считано от 1 декември 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 4
   1.   При необходимост, до 30 ноември 2011 г. държавите-членки изменят или отнемат в съответствие с Директива 91/414/ЕИО съществуващите разрешения за продукти за растителна защита, съдържащи оризалин като активно вещество.
   До тази дата те проверяват по-специално дали са изпълнени условията от приложение I към посочената директива по отношение на оризалин, с изключение на условията, посочени в част Б от вписването за това активно вещество, както и че притежателят на разрешението разполага с документация или има достъп до документация, която отговаря на изискванията на приложение II към посочената директива, в съответствие с условията на член 13 от нея.
   2.   Чрез дерогация от разпоредбите на параграф 1 за всеки разрешен продукт за растителна защита, съдържащ оризалин като единствено активно вещество или като едно от няколко активни вещества, всички от които са изброени в приложение I към Директива 91/414/ЕИО, най-късно до 31 май 2011 г. държавите-членки правят повторна оценка на продукта в съответствие с единните принципи, предвидени в приложение VI към Директива 91/414/ЕИО, въз основа на досие, което отговаря на изискванията на приложение III към спомената директива, и като се взема под внимание част Б от вписването в приложение I към посочената директива относно оризалин. Въз основа на тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.
   След като това бъде извършено, държавите-членки:

               а)

               в случай на продукт, съдържащ оризалин като единствено активно вещество, при необходимост изменят или отнемат разрешението не по-късно от 31 май 2015 г.; или

               б)

               в случай на продукт, съдържащ оризалин като едно от няколко активни вещества, при необходимост изменят или отнемат разрешението не по-късно от 31 май 2015 г. или до датата, определена за такова изменение или отнемане в съответната(ите) директива(и), с която(ито) съответното(ите) вещество(а) е/са добавено(и) в приложение I към Директива 91/414/ЕИО, в зависимост от това коя от двете дати е по-късна.

         Член 5
   Настоящата директива влиза в сила на 1 юни 2011 г.
   Член 6
   Адресати на настоящата директива са държавите-членки.

      Съставено в Брюксел на 4 март 2011 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  ОВ L 55, 29.2.2000 г., стр. 25.

      (3)  ОВ L 224, 21.8.2002 г., стр. 23.

      (4)  ОВ L 333, 11.12.2008 г., стр. 11.

      (5)  ОВ L 15, 18.1.2008 г., стр. 5.

      (6)  Европейски орган за безопасност на храните. Заключение относно партньорската проверка на оценката на риска от пестициди за активното вещество оризалин. EFSA Journal (бюлетин на ЕОБХ) 2010 г.; 8(9):1707. [59 стр.]. doi:10.2903/j.efsa.2010.1707. Публикувано онлайн на адрес: www.efsa.europa.eu

      (7)  ОВ L 353, 31.12.2008 г., стр. 1.

      (8)  2-етил-7-нитро-1-пропил-1H-бензимидазол-5-сулфонамид.

      (9)  2-етил-7-нитро-1Н-бензимидазол-5-сулфонамид.

      (10)  ОВ L 366, 15.12.1992 г., стр. 10.

      ПРИЛОЖЕНИЕ
      В края на таблицата в приложение I към Директива 91/414/ЕИО се добавя следното вписване:

                     Номер

                     Популярно наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане срока на включването

                     Специални разпоредби

                     „334

                     Оризалин
                     CAS №: 19044-88-3

                     CIPAC №: 537

                        3,5-динитро-N4,N4-дипропилсулфаниламид

                     ≥ 960 g/kg
                     N-нитросодипропиламин:
                     ≤ 0,1 mg/kg
                     толуен: ≤ 4 g/kg

                     1 юни 2011 г.

                     31 май 2021 г.

                     ЧАСТ А
                     Може да бъде разрешена единствено употребата му като хербицид.
                     ЧАСТ Б
                     За прилагането на единните принципи, предвидени в приложение VI, следва да се отчитат заключенията на доклада за прегледа на оризалин, и по-специално допълнения I и II към него, във вида, в който са окончателно приети от Постоянния комитет за хранителната верига и здравето на животните на 28 януари 2011 г.
                     При тази цялостна оценка държавите-членки обръщат специално внимание на:

                                 1.

                                 безопасността на оператора и гарантират, че условията на употреба включват използването на подходяща лична предпазна екипировка;

                                 2.

                                 опазването на водните организми и нецелевите растения;

                                 3.

                                 опазването на подземните води, когато активното вещество се прилага в области, уязвими по отношение на почвите и/или климатичните условия;

                                 4.

                                 риска за тревоядните птици и бозайниците.

                                 5.

                                 риска за пчелите през периода на цъфтене.

                           Условията на разрешението включват мерки за намаляване на риска, когато това е целесъобразно.
                     Засегнатите държави-членки провеждат програми за мониторинг за проверка за потенциално замърсяване на подземните води с метаболитите OR13 (2-етил-7-нитро-1-пропил-1H-бензимидазол-5-сулфонамид) и OR15 (2-етил-7-нитро-1Н-бензимидазол-5-сулфонамид) в уязвими зони, когато е целесъобразно. Засегнатите държави-членки изискват предоставянето на информация за потвърждаване по отношение на:

                                 1.

                                 спецификацията на произведения за търговски цели технически материал, потвърдена с подходящи аналитични данни, включително информация относно значимостта на примеси, които поради съображения за поверителност са посочени като примеси 2, 6, 7, 9, 10, 11, 12;

                                 2.

                                 целесъобразността на използваното за документацията за токсичност опитно вещество с оглед на спецификацията на техническия материал;

                                 3.

                                 оценката на риска за водните организми;

                                 4.

                                 значимостта на метаболитите OR13 и OR15 и съответната оценка на риска за подземните води, ако веществото оризалин бъде класифицирано по силата на Регламент (ЕО) № 1272/2008 на Европейския парламент и на Съвета (ОВ L 353, 31.12.2008 г., стр. 1) с обозначение „предполага се, че причинява рак“.

                           Засегнатите държави-членки гарантират, че заявителят предоставя на Комисията информацията, посочена в точки 1 и 2, до 1 декември 2011 г., както и информацията, посочена в точка 3, до 31 май 2013 г. Информацията, посочена в точка 4, се подава в срок от шест месеца след нотифицирането на решението за класифициране на оризалин.“

         (1)  Допълнителни данни за идентичността и спецификацията на активното вещество са дадени в доклада за преглед.


title: Директива 2013/26/ЕС на Комисията от 8 февруари 2013 година за адаптиране на някои директиви в областта на безопасността на храните, ветеринарната и фитосанитарната политика поради присъединяването на Хърватия

text:
               10.6.2013

               BG

               Официален вестник на Европейския съюз

               L 158/376

         ДИРЕКТИВА 2013/26/ЕС НА КОМИСИЯТА
   от 8 февруари 2013 година
   за адаптиране на някои директиви в областта на безопасността на храните, ветеринарната и фитосанитарната политика поради присъединяването на Хърватия
   ЕВРОПЕЙСКАТА КОМИСИЯ,
   като взе предвид Договора за присъединяване на Република Хърватия, и по-специално член 3, параграф 4 от него,
   като взе предвид Акта за присъединяване на Република Хърватия, и по-специално член 50 от него,
   като има предвид, че:

               (1)

               Съгласно член 50 от Акта за присъединяване, когато актове на институциите, приети преди присъединяването, изискват адаптация, дължаща се на присъединяването, и необходимите адаптации не са предвидени в Акта за присъединяване или в неговите приложения, Комисията, ако първоначалният акт е приет от Комисията, приема за тази цел необходимите актове.

               (2)

               В Заключителния акт на конференцията, на която бе съставен Договорът за присъединяване, бе посочено, че високодоговарящите се страни са постигнали политическо споразумение относно определен брой наложени от присъединяването адаптации на актове, приети от институциите, и приканват Съвета и Комисията да приемат тези адаптации преди присъединяването, допълнени и актуализирани, където е необходимо, за да бъде отчетено развитието на правото на Съюза.

               (3)

               Поради това директиви 1999/21/ЕО (1) и 2006/141/ЕО (2) на Комисията следва да бъдат съответно изменени,

         ПРИЕ НАСТОЯЩАТА ДИРЕКТИВА:
   Член 1
   Директиви 1999/21/ЕО и 2006/141/ЕО се изменят, както е посочено в приложението.
   Член 2
   1.   Държавите членки приемат и публикуват най-късно до датата на присъединяване на Република Хърватия към Европейския съюз законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Те прилагат тези разпоредби от датата на присъединяване на Република Хърватия към Европейския съюз.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които приемат в областта, уредена с настоящата директива.
   Член 3
   Настоящата директива влиза в сила, при условие че Договорът за присъединяване на Република Хърватия влезе в сила, от датата на влизането му в сила.
   Член 4
   Адресати на настоящата директива са държавите членки.

      Съставено в Брюксел на 8 февруари 2013 година.

            За Комисията

            Председател

         José Manuel BARROSO

      (1)  ОВ L 91, 7.4.1999 г., стр. 29.

      (2)  ОВ L 401, 30.12.2006 г., стр. 1.

      ПРИЛОЖЕНИЕ

         БЕЗОПАСНОСТ НА ХРАНИТЕ, ВЕТЕРИНАРНА И ФИТОСАНИТАРНА ПОЛИТИКА

      ЗАКОНОДАТЕЛСТВО В ОБЛАСТТА НА БЕЗОПАСНОСТТА НА ХРАНИТЕ

                  1.

                  31999 L 0021: Директива 1999/21/ЕО на Комисията от 25 март 1999 г. относно диетичните храни за специални медицински цели (ОВ L 91, 7.4.1999 г., стр. 29):
                  В член 4, параграф 1 списъкът, който започва с „на български език“ и завършва с „medicinska ändamål“, се заменя със следния списък:

                              „—

                              на български език:
                              „Диетични храни за специални медицински цели“

                              —

                              на испански език:
                              „Alimento dietético para usos médicos especiales“

                              —

                              на чешки език:
                              „Dietní potravina určená pro zvláštní lékařské účely“

                              —

                              на датски език:
                              „Levnedsmiddel/Levnedsmidler til særlige medicinske formål“

                              —

                              на немски език:
                              „Diätetisches/Diätetische Lebensmittel für besondere medizinische
                              Zwecke (Bilanzierte Diäten)“

                              —

                              на естонски език:
                              „Toit meditsiinilisel näidustusel kasutamiseks“

                              —

                              на гръцки език:
                              „Διαιτητικά τρόφιμα για ειδικούς ιατρικούς σκοπούς“

                              —

                              на английски език:
                              „Food(s) for special medical purposes“

                              —

                              на френски език:
                              „Aliment(s) diététique(s) destiné(s) a des fins médicales spéciales“

                              —

                              на хърватски език:
                              „Hrana za posebne medicinske potrebe“

                              —

                              на италиански език:
                              „Alimento dietetico destinato a fini medici speciali“

                              —

                              на латвийски език:
                              „Diētiskā pārtika cilvēkiem ar veselības traucējumiem“

                              —

                              на литовски език:
                              „Specialios medicininės paskirties maisto produktai“

                              —

                              на унгарски език:
                              „Speciális – gyógyászati célra szánt – tápszer“

                              —

                              на малтийски език:
                              „Ikel dijetetiku għal skopijiet mediċi speċifiċi“

                              —

                              на нидерландски език:
                              „Dieetvoeding voor medisch gebruik“

                              —

                              на полски език:
                              „Dietetyczne środki spożywcze specjalnego przeznaczenia medycznego“

                              —

                              на португалски език:
                              „Produto dietético de uso clínico“

                              —

                              на румънски език:
                              „Alimente dietetice pentru scopuri medicale speciale“

                              —

                              на словашки език:
                              „dietetická potravina na osobitné lekárske účely“

                              —

                              на словенски език:
                              „Dietno (dietetično) živilo za posebne zdravstvene namene“

                              —

                              на фински език:
                              „Kliininen ravintovalmiste/kliinisiä ravintovalmisteita“

                              —

                              на шведски език:
                              „Livsmedel för speciella medicinska ändamål“.“

                  2.

                  32006 L 0141: Директива 2006/141/ЕО на Комисията от 22 декември 2006 г. относно храните за кърмачета и преходните храни и за изменение на Директива 1999/21/ЕО (ОВ L 401, 30.12.2006 г., стр. 1):

                              а)

                              В член 11 в списъка, който започва с „— на български език“ и завършва с „Tillskottsnäring“, след вписването за френски език се вмъква следното вписване:

                                          „—

                                             на хърватски език: „početna hrana za dojenčad“ и „prijelazna hrana za dojenčad“,“.

                              б)

                              В член 12 в списъка, който започва с „— на български език“ и завършва с „Tillskottsnäring uteslutande baserad på mjölk“, след вписването за френски език се вмъква следното вписване:

                                          „—

                                             на хърватски език: „početna mliječna hrane za dojenčad“ и „prijelazna mliječna hrane za dojenčad“,“.


title: Директива 2008/22/ЕО на Европейския парламент и на Съвета от 11 март 2008 година за изменение на Директива 2004/109/ЕО относно хармонизиране на изискванията за прозрачност по отношение на информацията за емитентите, чиито ценни книжа са допуснати за търгуване на регулиран пазар, по отношение на изпълнителните правомощия, предоставени на Комисията

text:
               19.3.2008

               BG

               Официален вестник на Европейския съюз

               L 76/50

      ДИРЕКТИВА 2008/22/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 11 март 2008 година
   за изменение на Директива 2004/109/ЕО относно хармонизиране на изискванията за прозрачност по отношение на информацията за емитентите, чиито ценни книжа са допуснати за търгуване на регулиран пазар, по отношение на изпълнителните правомощия, предоставени на Комисията
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално членове 44 и 95 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   като взеха предвид становището на Европейската централна банка (2),
   в съответствие с процедурата, предвидена в член 251 от Договора (3),
   като имат предвид, че:

               (1)

               Директива 2004/109/ЕО на Европейския парламент и на Съвета (4) предвижда приемане на определени мерки в съответствие с Решение 1999/468/ЕО на Съвета от 28 юни 1999 г. относно установяване на условията и реда за упражняване на изпълнителните правомощия, предоставени на Комисията (5).

               (2)

               Решение 1999/468/ЕО беше изменено с Решение 2006/512/ЕО, което въведе процедурата по регулиране с контрол за приемането на мерки от общ характер, предназначени да изменят несъществени елементи на основен акт, приет в съответствие с процедурата, посочена в член 251 от Договора, включително чрез заличаването на някои от тези елементи или чрез допълването на акта с нови несъществени елементи.

               (3)

               В съответствие с декларацията на Европейския парламент, Съвета и Комисията (6) относно Решение 2006/512/ЕО, за да бъде процедурата по регулиране с контрол приложима по отношение на актовете, които са приети в съответствие с процедурата, посочена в член 251 от Договора, и които вече са в сила, те трябва да бъдат приведени в съответствие с приложимите процедури.

               (4)

               На Комисията следва да бъдат предоставени правомощия за приемане на мерки, необходими за изпълнението на Директива 2004/109/ЕО с цел изясняване на техническите аспекти на някои от определенията, предвидени в посочената директива, а именно максималната продължителност на обичайния кратък цикъл на уреждане на плащанията, календара на търговските дни, обстоятелствата, при които лицата следва да са узнали за придобиването или освобождаване от права на глас, условията за независимост, които трябва да бъдат спазвани от маркетмейкърите, от управляващите дружества; вземане под внимание на техническото развитие на финансовите пазари, изясняване на естеството на одиторската ревизия и определяне на минималното съдържание на съкратения набор от отделни финансови отчети; допълнително разработване на процедурите за нотификация и оповестяване на големи притежания, както и на процедурите за обявяване на регулирана информация на компетентния орган на държавата-членка по произход на емитента и с цел определяне на минимални стандарти за разпространяване на регулирана информация и за създаване на механизми за нейното съхраняване. Тъй като тези мерки са от общ характер и са предназначени да изменят несъществени елементи на Директива 2004/109/ЕО, включително чрез допълването ѝ с нови несъществени елементи, те трябва да бъдат приети в съответствие с процедурата по регулиране с контрол, предвидена в член 5а от Решение 1999/468/ЕО.

               (5)

               Директива 2004/109/ЕО предвижда ограничение на срока за упражняване на изпълнителните правомощия, предоставени на Комисията. В декларацията си относно Решение 2006/512/ЕО Европейският парламент, Съветът и Комисията заявиха, че Решение 2006/512/ЕО предоставя задоволително хоризонтално решение за желанието на Европейския парламент да упражнява контрол над изпълнението на актовете, приети съгласно процедурата за съвместно вземане на решения, като съобразно с това на Комисията следва да бъдат предоставени безсрочни изпълнителни правомощия. Освен това Европейският парламент и Съветът заявиха, че ще осигурят възможно най-бързо приемане на предложенията, целящи отмяна на разпоредбите в актовете, които предвиждат срок за делегирането на изпълнителни правомощия на Комисията. След въвеждането на процедурата по регулиране с контрол разпоредбата, установяваща този срок в Директива 2004/109/ЕО, следва да бъде заличена.

               (6)

               Комисията следва редовно да извършва оценка на действието на разпоредбите, отнасящи се до предоставените ѝ изпълнителни правомощия, за да могат Европейският парламент и Съветът да определят дали обхватът на тези правомощия и процедурните изисквания към Комисията са целесъобразни и осигуряват едновременно ефективност и демократичен контрол.

               (7)

               Директива 2004/109/ЕО следва да бъде съответно изменена.

               (8)

               Тъй като измененията на Директива 2004/109/ЕО, внесени с настоящата директива, са от технически характер и засягат единствено процедурата на комитета, те не изискват транспониране в националното законодателство на държавите-членки. Следователно не е необходимо да се предвиждат разпоредби в този смисъл,

         ПРИЕХА НАСТОЯЩАТА ДИРЕКТИВА:
   Член 1
   Изменения
   Директива 2004/109/ЕО се изменя, както следва:

               1.

               Член 2, параграф 3 се заменя със следното:
               „3.   За да вземе под внимание техническото развитие на финансовите пазари и за да гарантира еднообразното прилагане на параграф 1, Комисията, в съответствие с процедурите, посочени в член 27, параграфи 2 и 2а, приема мерки за изпълнение във връзка с определенията, установени в параграф 1.
               Комисията, по-специално:

                           а)

                           установява за целите на параграф 1, буква и), подточка ii), процедурни правила, съгласно които емитентът може да избира държавата-членка по произход;

                           б)

                           привежда в съответствие, когато е необходимо за целите на избора на държавата-членка по произход, посочена в параграф 1, буква и), подточка ii), тригодишния период по отношение на предходната дейност на емитента, предвид всички нови изисквания на правото на Общността относно допускането до търгуване на регулиран пазар;

                           в)

                           установява, за целите на параграф 1, буква л), примерен списък на средствата, които не трябва да се считат за електронни средства, като по този начин се взема предвид приложение V към Директива 98/34/ЕО на Европейския парламент и на Съвета от 22 юни 1998 г. за установяване на процедура за предоставянето на информация в сферата на техническите стандарти и регламенти и правила относно услугите на информационното общество (7), в съответствие с процедурата по регулиране, посочена в член 27, параграф 2.

                     Мерките, посочени във втора алинея, букви а) и б), предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 27, параграф 2а.

               2.

               Член 5, параграф 6 се изменя, както следва:

                           а)

                           в първата алинея думите „съгласно процедурата, предвидена в член 27, параграф 2“ се заличават;

                           б)

                           третата алинея се заменя със следното:
                           „Мерките, посочени в буква а), се приемат в съответствие с процедурата по регулиране, посочена в член 27, параграф 2. Мерките, посочени в букви б) и в), предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 27, параграф 2а.
                           При необходимост Комисията може също да адаптира петгодишния период, посочен в параграф 1. Тази мярка, предназначена да измени несъществени елементи на настоящата директива, се приема в съответствие с процедурата по регулиране с контрол, посочена в член 27, параграф 2а.“.

               3.

               Член 9, параграф 7 се заменя със следното:
               „7.   Комисията приема мерки за изпълнение, за да вземе под внимание техническото развитие на финансовите пазари и за да гарантира еднообразното прилагане на параграфи 2, 4 и 5. Тези мерки, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 27, параграф 2а.
               Комисията определя максималната продължителност на „краткия цикъл на уреждане на плащанията“, посочен в параграф 4 от настоящия член, както и съответните механизми за контрол от компетентния орган на държавата-членка по произход. Тези мерки, предназначени да изменят несъществени елементи от настоящата директива чрез допълването ѝ, се приемат в съответствие с процедурата на регулиране с контрол, посочена в член 27, параграф 2а.
               В допълнение Комисията може да състави списък на случаите, посочени в параграф 2 от настоящия член, в съответствие с процедурата по регулиране, посочена в член 27, параграф 2.“.

               4.

               Член 12, параграф 8 се изменя, както следва:

                           а)

                           думите „съгласно процедурата, предвидена в член 27, параграф 2“ се заличават;

                           б)

                           добавя се следната алинея:
                           „Тези мерки, предназначени да изменят несъществени елементи от настоящата директива чрез допълването ѝ, се приемат в съответствие с процедурата по регулиране с контрол, посочена в член 27, параграф 2а.“.

               5.

               Член 13, параграф 2 се изменя, както следва:

                           а)

                           думите „съгласно процедурата, предвидена в член 27, параграф 2“ се заличават;

                           б)

                           добавя се следната алинея:
                           „Тези мерки, предназначени да изменят несъществени елементи от настоящата директива чрез допълването ѝ, се приемат в съответствие с процедурата по регулиране с контрол, посочена в член 27, параграф 2а.“.

               6.

               Член 14, параграф 2, член 17, параграф 4 и член 18, параграф 5 се изменят, както следва:

                           а)

                           думите „в съответствие с процедурата, предвидена в член 27, параграф 2“ се заличават;

                           б)

                           добавя се следното изречение:
                           „Тези мерки, предназначени да изменят несъществени елементи от настоящата директива чрез допълването ѝ, се приемат в съответствие с процедурата по регулиране с контрол, посочена в член 27, параграф 2а.“.

               7.

               Член 19, параграф 4 се изменя, както следва:

                           а)

                           в първата алинея думите „в съответствие с процедурата, предвидена в член 27, параграф 2“ се заличават;

                           б)

                           добавя се следната алинея:
                           „Мерките, посочени в първа и втора алинея, предназначени да изменят несъществени елементи от настоящата директива чрез допълването ѝ, се приемат в съответствие с процедурата по регулиране с контрол, посочена в член 27, параграф 2а.“.

               8.

               Член 21, параграф 4 се изменя, както следва:

                           а)

                           в първата алинея думите „в съответствие с процедурата, предвидена в член 27, параграф 2“ се заличават;

                           б)

                           добавя се следната алинея:
                           „Мерките, посочени в първа, втора и трета алинея, предназначени да изменят несъществени елементи от настоящата директива чрез допълването ѝ, се приемат в съответствие с процедурата по регулиране с контрол, посочена в член 27, параграф 2а.“.

               9.

               Член 23 се изменя, както следва:

                           а)

                           параграф 4 се изменя, както следва:

                                       i)

                                       след първата алинея се създава следната алинея:
                                       „Във връзка с подточка ii) от първа алинея Комисията приема също така мерки за изпълнение относно оценката на стандартите, приложими по отношение на емитентите от повече от една страна. Тези мерки, предназначени да изменят несъществени елементи от настоящата директива чрез допълването ѝ, се приемат в съответствие с процедурата по регулиране с контрол, посочена в член 27, параграф 2а.“.

                                       ii)

                                       добавя се следната алинея:
                                       „Във връзка с предходната алинея Комисията приема също мерки за изпълнение, насочени към определянето на общи критерии за еквивалентност за счетоводните стандарти, приложими по отношение на емитентите от повече от една страна. Тези мерки, предназначени да изменят несъществени елементи от настоящата директива чрез допълването ѝ, се приемат в съответствие с процедурата по регулиране с контрол, посочена в член 27, параграф 2а.“;

                           б)

                           параграф 5 се изменя, както следва:

                                       i)

                                       думите „в съответствие с процедурата, предвидена в член 27, параграф 2“ се заличават;

                                       ii)

                                       добавя се следното изречение:
                                       „Тези мерки, предназначени да изменят несъществени елементи от настоящата директива чрез допълването ѝ, се приемат в съответствие с процедурата по регулиране с контрол, посочена в член 27, параграф 2а.“;

                           в)

                           в параграф 7 се добавя следната алинея:
                           „Комисията приема също мерки за изпълнение, насочени към определянето на общи критерии за еквивалентност за целите на първа алинея. Тези мерки, предназначени да изменят несъществени елементи от настоящата директива чрез допълването ѝ, се приемат в съответствие с процедурата по регулиране с контрол, посочена в член 27, параграф 2а.“.

               10.

               Член 27 се изменя, както следва:

                           а)

                           създава се следният параграф:
                           „2а.   При позоваване на настоящия параграф се прилагат член 5а, параграфи 1—4 и член 7 от Решение 1999/468/ЕО, като се вземат предвид разпоредбите на член 8 от него.“;

                           б)

                           параграфи 3 и 4 се заменят със следното:
                           „3.   До 31 декември 2010 г. и най-малко на всеки три години след това Комисията преразглежда разпоредбите, отнасящи се до изпълнителните ѝ правомощия, и представя доклад на Европейския парламент и на Съвета относно действието на тези правомощия. Докладът разглежда, по-специално, необходимостта Комисията да предложи изменения към настоящата директива с оглед гарантиране на подходящия обхват на изпълнителните правомощия, предоставени на Комисията. Заключението относно необходимостта от изменение се придружава от подробно изложение на основанията. Ако е необходимо, докладът се придружава от законодателно предложение за изменение на разпоредбите, предоставящи изпълнителни правомощия на Комисията.“.

         Член 2
   Влизане в сила
   Настоящата директива влиза в сила в деня след публикуването ѝ в Официален вестник на Европейския съюз.
   Член 3
   Адресати
   Адресати на настоящата директива са държавите-членки.

      Съставено в Страсбург на 11 март 2008 година.

            За Европейския парламент

            Председател

         H.-G. PÖTTERING

            За Съвета

            Председател

         J. LENARČIČ

      (1)  ОВ C 161, 13.7.2007 г., стр. 45.

      (2)  ОВ C 39, 23.2.2007 г., стр. 1.

      (3)  Становище на Европейския парламент от 14 ноември 2007 г. (все още непубликувано в Официален вестник) и решение на Съвета от 3 март 2008 г.

      (4)  ОВ L 390, 31.12.2004 г., стр. 38.

      (5)  ОВ L 184, 17.7.1999 г., стр. 23. Решение, изменено с Решение 2006/512/ЕО (ОВ L 200, 22.7.2006 г., стр. 11).

      (6)  ОВ C 255, 21.10.2006 г., стр. 1.

      (7)  ОВ L 204, 21.7.1998 г., стр. 37. Директива, последно изменена с Директива 2006/96/ЕО на Съвета (ОВ L 363, 20.12.2006 г., стр. 81).“